༄༅། །མ་ཅིག་ཁྲོས་མ་ནག་མོའི་ཞི་བའི་སྦིན་སྲེག་གི་ཆོ་ག་ཉེས་སྤྱོད་དྲི་མ་
འཁྲུད་པའི་བདུད་རྩིའི་བུམ་བཟང་ཞེས་བྱ་བ་བཞུགས་སོ། །
ན་མོ་གུ་རུ་མཉྫུ་གྷོ་ཥཱ་ཡ། ༈ མི་མཇེད་ཞིང་གི་འདྲེན་མཆོག་ཤཱཀྱའི་ཏོག །རྒྱལ་ཀུན་
སྐྱེད་མཛད་རྒྱལ་བའི་ཡུམ་ཆེན་མོ། །རྒྱལ་ཚབ་རྣམ་གཉིས་དམ་པ་ལབ་སྒྲོན་སོགས། །དངོས་
བརྒྱུད་བླ་མར་སྒོ་གསུམ་གུས་པས་འདུད། །ཞེས་མཆོད་པར་བརྗོད་པ་སྔོན་དུ་བཏང་ནས། ལས་གང་ལ་
འཇུག་ན། ཁ་ཆེ་པཎ་ཆེན་པུ་ཆྱེ་ཤྲིས་མཛད་པའི་མ་ཅིག་ཁྲོས་མ་ནག་མོའི་སྒྲུབ་ཐབས་ཀྱི་ཆོ་ག་སྐལ་ལྡན་རེ་སྐོང་གི་ཆ་
ལག ཞི་བའི་སྦྱིན་སྲེག་གི་ཆོ་ག་ཉེས་སྤྱོད་དྲི་མ་འཁྲུད་པའི་བདུད་རྩིའི་བུམ་བཟང་ཞེས་བྱ་བ་འདི་ལ། སྦྱོར་བ་དང༌།
དངོས་གཞི་དང་། རྗེས་ཀྱི་རིམ་པ་གསུམ་ལས། དང་པོ་ལ། ས་བསླང་བ། ཐབ་བྲི་བ། རྫས་བསག་པ། ཆས་སུ་འཇུག་པ་
དང་བཞི།
དང་བོ་ནི། གཟའ་སྐར་གྱི་འཕྲོད་སྦྱོར་བཟང་བོའི་ཚེ། གང་དུ་བྱ་བའི་གནས་སུ་སྟེགས་གཙང་མའི་སྟེང་དུ། ས་
ལྷའི་གཏོར་མ་དང་། ཆུ་གཉིས་ཉེར་སྤྱོད་ལྔ་དང་བཅས་པ་བཤམས་ལ། རང་ཉིད་ལྷའི་རྣལ་འབྱོར་སྒོམ་པ་ནི། རང་
ཉིད་སྐད་ཅིག་གིས་ཁྲོས་མ་ནག་མོ་སྐུ་མདོག་མཐིང་ནག་ཞལ་གཅིག་ཕྱག་གཉིས་ཀྱིས་གྲི་གུག་
དང་ཐོད་པ་འཛིན་པའི་སྐུར་བཞེངས་པར་གྱུར་པར་བསམ་ལ། ཨོཾ་བཛྲ་ཨ་མྲྀ་ཏ་ཀུཎྚ་ལི་ཧ་ན་ཧ་
ན་ཧཱུྃ་ཕཊ། ཅེས་པས་བསངས། ཨོཾ་སྭ་བྷཱ་ཝ་ཞེས་ཁ་ནས་ཧཾ། སྟོང་བ་ཉིད་དུ་གྱུར། སྟོང་བའི་ངང་ལས་
ཨོཾ་ལས་བྱུང་བའི་གཏོར་མ་མཆོད་རྫས་རྣམས་བདུད་རྩིའི་རང་བཞིན་འདོད་པའི་ཡོན་ཏན་ལྔ་
དང་ལྡན་པའི་བདུད་རྩིའི་རྒྱ་མཚོར་གྱུར། ཨོཾ་ཨཱཿཧྲཱིཿ ལན་གསུམ་གྱིས་བྱིན་གྱིས་བརླབས་ལ། རང་
ཉིད་ཁྲོས་མ་ནག་མོར་གསལ་བའི་ལག་པ་གཉིས་ས་ལ་བརྡབས་པའི་རྐྱེན་གྱིས་ས་གཞིའི་
དབུས་ནས་སའི་ལྷ་མོ་བརྟན་མ་ས་བ་ག་ཀླུ་གཉན་འབྱུང་པོའི་ཚོགས་ཀྱི་འཁོར་གྱིས་བསྐོར་བ་
སྤྱན་དྲངས། ཨོཾ་པྲི་ཐི་བི་དྭེ་ཝི་ས་པ་རི་ཝཱ་ར་བཛྲ་ས་མཱ་ཛཿཛཿཧཱུྃ་བྃ་ཧོཿཨོཾ་ཧཱུྃ་ཏྲཾ་ཧྲཱིཿཨཿབྲི་ཐི་བི་དྭེ་
ཝི་ས་པཱ་རི་ཝཱ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་ལན་གསུམ་གྱིས་གཏོར་མ་ཕུལ། ཨོཾ་པྲི་ཐི་བི་དྭེ་
79

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
ཝི་ས་པ་རི་ཝཱ་ར་ཨ་གྷཾ་ནས། ཤཔྟའི་བར་གྱིས་མཆོད། ༈ ཧཱུཾ་ཇི་ལྟར་སྔོན་ཚེ་དབང་མཛད་ལྟར། །
བདག་ནི་བྱང་ཆུབ་ངེས་པར་བསྒྲུབས། །མཆོད་འབུལ་དབང་མཛོད་ས་འདི་ཞུ། །བཅུ་གཉིས་
ལོ་ཡི་རྟ་ལ་ཞོན། །ཀོ་ལོང་སྡོམ་པའི་ལྷ་ཀླུ་སོགས། །འབྱུང་བོའི་ཚོགས་རྣམས་མ་ལུས་ཀུན། །
ས་གླུད་མཆོད་གཏོར་འདི་བཞེས་ལ། །ས་ཕྱོགས་འདི་དག་བདག་ལ་ཞུ། །འབྱུང་བོ་ས་ཡི་
བདག་པོ་རྣམས། །གནས་བརྟེན་གཞན་དུ་ཁྱོད་སོང་ལ། །ས་འདི་བཀྲ་ཤིས་མཛད་དུ་གསོལ། །
སརྦ་བྷུ་ཏ་པཱུ་ཛ་ཁཱ་ཧི། ཤཱིནྟཾ་ཀུ་རུ་སྭ་ཧཱ། ཨོཾ་སུམ་བྷ་ནི་སོགས་ཧཱུྃ་བཞི་པའི་སྔགས་དང་། ཨོཾ་སྭ་བྷཱ་ཝཱ་
སོགས་ཀྱི་སྔགས་བརྗོད་པས། སའི་ཉེས་སྐྱོན་དང་དངོས་འཛིན་རྣམས་དག་པར་གྱུར། ཞེས་བརྗོད་ལ་
སྦྱང་ངོ་། །
༈ གཉིས་པ་ཐབ་བྲི་བའི་ས་དེ་རང་བཞིན་གྱིས་དཀར་བ་འམ། ཡང་ན་ས་ཕྱོགས་གཞན་ནས། ས་དཀར་
བོ་བླངས་ནས། འདོམས་ཕྱེད་ལྷག་ཙམ་གྲུ་བཞི་བ་རྡོ་འཇམ་པོས་བཅག་བརྡུངས་ལེགས་པར་བྱས་པའི་སྟེང་དུ་ཚངས་
ཟུར་གྱི་ཐིག་བཏབས་ལ། དབུས་ནས་ཐིག་སྐུད་མཐོ་གང་གིས་བསྐོར། དེའི་ཕྱིར་སོར་བཞི་བཞི་བསྣན་ནས་ཟླུམ་པོ་
གཉིས་བསྐོར་བའི་ནང་མ་མུ་རན་དང་ཕྱི་མ་ཁ་ཁྱེར་ཡིན་ལ། ཟླུམ་ཐིག་ཕྱི་མའི་ཚད་ཐིག་དང་ཟླུམ་ཐིག་འཕྲད་མཚམས་
ནས་སོར་གཉིས་ཕྱིར་གཞལ་བའི་ཚངས་ཐིག་སྟེང་དུ་མཚན་མ་བྱས་པའི་ཐོག་ལ་ཟུར་ཐིག་གཉིས་ཀྱི་སྟེང་དུ་ཐིག་སྐུད་
བརྐྱངས་ནས་བཏབ་པའི་སྟེགས་བུའི་ཐིག་དང་། ཚངས་ཟུར་གྱི་དབུས་ནས་སོར་བཞིས་ཟླུམ་པོར་བསྐོར་ཏེ་ཐིག་བཏབ་
པ་པདྨའི་ལྟེ་བ་དང་། ལྟེ་བའི་ཐིག་དང་ཐབ་ཀྱི་ཟླུམ་ཐིག་གི་ཚངས་ཟུར་གྱི་ཐིག་དབུས་སུ་སོང་བ་ལ་པདྨ་འདབ་བརྒྱད་
ལེགས་པར་བྲི། ཚོན་ནི། པདྨའི་ལྟེ་བ་སེར་བོ། འདབ་མ་མུ་རན་ཁ་ཁྱེར་སྟེགས་བུ་དང་བཅས་པ་ཐམས་ཅད་དཀར་བོ་
བྱ། མཚན་མ་ནི། པདྨའི་ལྟེ་བར་གྲི་གུག་སོར་དྲུག་པ་སྔོན་པོ་ལ་བཾ་ཡིག་དང་། ཤར་སོགས་ཕྱོགས་བཞིའི་འདབ་མ་ལ་ཧ་
རི་ནི་ས་བཞི་དཀར་སེར་དམར་ལྗང་བཞི་བྲི། ཁ་ཁྱེར་ལ། རྡོ་རྗེའི་ཕྲེང་བ་སྔོན་པོ་དང་། སྟེགས་བུའི་གྲུ་ཆད་བཞི་ལ། ཟླ་
ཕྱེད་རྡོ་རྗེ་མགོ་ཕྱིར་བསྟན་བཞི། རྡོ་རྗེ་སེར་བོ། ཟླ་ཕྱེད་དཀར་བོ་བྱ་ཞིང་། བཅད་རྣམས་དམར་སེར་ཅི་རིགས་བྱས་ཆོག
སྟེགས་བུའི་ཐིག་གི་ཕྱི་རོལ་དུ་བའི་ལྕི་བས་མཐོ་གང་གི་སར་འཁོར་ཡུག་ཏུ་བྱུགས་པར་བྱའོ། །བུད་ཤིང་ནི་ཤུག་པ་སོགས་
པདྨའི་ལྟེ་བའི་ཐིག་གི་ཕྱི་རོལ་དུ་མཛུབ་གང་ཟླུམ་པོར་བརྩིགས། ཐབ་ལ་ལྟོས་བའི་ཤར་དུ་མེ་ཚང་བཅའ་འོ། །
༈ གསུམ་པ་རྫས་བཤམ་ཚུལ་ནི། རྣལ་འབྱོར་བ་ཁ་ཤར་དུ་བལྟ་བའི་གཡས་ཕྱོགས་སུ་མེ་ལྷ་དང་ཡེ་ཤེས་
80

ཁྲོས་མའི་སྦྱིན་སྲེག
པའི་ལྷའི་རྫས་གདན། རས་དཀར་བོ་ཕྱི་ནང་དུ་བརྐྱངས་པའི་སྟེང་དུ་བབསྲེག་རྫས་ནང་མ་ཡེ་ཤེས་པ་དང་ཕྱི་མ་མེ་ལྷའི་
རྫས་གདན་དུ་བཏང་བའི་སྟེང་དུ། དང་བོ་ཡམ་ཤིང་ནི། སུར་དཀར་རམ་སྟག་པ་འམ། འོམ་བུ། ཉ་ཕྲུག་སོགས་ལ་སྦོམ་
ཕྲ་མཛུབ་ཆུང་གི་ཚད། རིང་ཐུང་སོར་བཅུ་གཉིས་པ་རློན་པ། གཉིས་པ་མར་དཀར་གྱི་མར་ཁུ། གསུམ་པ་རྒྱ་ཏིལ་ནག་
པོ། མ་རྙེད་ན་ཟར་མ། དུར་བ་ནི་རན་པ། བཞི་བ་དུར་བ། ལྔ་བ་འབྲས། དྲུག་པ་ཞོ་ཟན། བདུན་པ་ཀུ་ཤ ། བརྒྱད་པ་
ཡུངས་དཀར། དགུ་བ་སོ་བ། བཅུ་བ་ནས། བཅུ་གཅིག་པ་སྲན་མ། བཅུ་གཉིས་པ་གྲོ། བཅུ་གསུམ་པ་རྫས་ཁྱད་པར་བ་
ལ། བྲི་ཡང་ཀུ། ཐང་ཆུ། སྤང་སྤོས། ནས་དང་ཀུ་ཤ འབྲས་ཡོས། འབྲས་རྐྱང་བ། དུར་བ་སོགས་བསྲེས་པ་ཡིན། རྡོ་ཇ་
ཀོ་ཡུ་མར་ཞུན་དང་བསྲེས་པའི་སོ་རྩི། གོས་ཟུང་། མེ་ལྷ་དང་ཡེ་ཤེས་པའི་གཏོར་མ་མཐར་བཤམས་པའི། བསྲེག་རྫས་
ནང་མ་མང་བ་དང་། ཕྱི་མ་ཉུང་བ་བྱེད་དགོས། རྫས་རྣམས་གོང་དུ་ཅོག་ཙེ་སོགས་སྟེགས་གཙང་མ་ལ། ཉེར་སྤྱོད་ལྔ་
ཚན་གཉིས་བཤམས། རྣལ་འབྱོར་བའི་གཡོན་ངོས་སུ། སྟེགས་ལ། ཆུ་བཞི་ལ་སྣོད་གསུམ་སོ་སོ་ལ་ཆུ་དང་འོ་མ། ནས།
ཏིལ། ཀུ་ཤ དུར་བ། མེ་ཏོག་དཀར་བོ་རྣམས་འདེབས། རྣལ་འབྱོར་བའི་མདུན་དུ་དགང་གཟར་བླུགས། བསང་ཆུ།
ནང་མཆོད། རྡོར་དྲིལ། ཌཱ་མ་རུ། མེ་དར། དཔལ་འབར། མེ་ཡོལ། གདན་དཀར་བོ་བཏང༌། བཞི་བ་ནི། སློབ་དཔོན་
བྱམས་པ་དང་སྙིང་རྗེར་ལྡན་པའི་ཡིད་ཀྱིས་ཁྲུས་བྱ་ཞིང་། སྟོད་གཡོགས་སྨད་གཡོགས་དཀར་བོ་གྱོན། གཙུག་གཏོར།
དབུ་རྒྱན་སོགས་བརྒྱན་དང་བཅས་པས་འཇམ་ཞིང་བདེ་བའི་སྟན་ལ་ཁ་ཤར་དུ་ཕྱོགས་པས། བྱིན་པ་གཡས་གཡོན་པས་
མནན་ཏེ། པུས་མོ་གཉིས་སྨད་དེ་པདྨའི་སྟབས་ཀྱིས་འདུག་སྟེ། བདག་སྐྱེད་སྔོན་འགྲོ་ནས། མཆོད་བསྟོད་བཟླས་པ་
གཏོར་འབུལ་གྱི་བར་སྒྲུབ་ཐབས་སྐལ་ལྡན་རེ་སྐོང་ལྟར་རྒྱས་པར་བྱའོ། །
སྤྱི་དོན་གཉིས་པ་དངོས་གཞི་ལ་གསུམ། ཐོག་མར་འཇིག་རྟེན་པའི་མེ་ལྷ་མཆོད་པ། བར་དུ་ཡེ་ཤེས་པའི་མེ་ལྷ་
མཆོད་པ། མཐའ་མ་སླར་ཡང་འཇིག་རྟེན་པའི་མེ་ལྷར་མཆོད་ཚུལ་ལ། བསངས་ཆུ་ལ་དམིགས་ཏེ། ཨོཾ་སྭ་བྷཱ་ཝཱ་
ཤུདྡྷ་སརྦ་དྷརྨཱ་སྭ་བྷཱ་ཝཱ་ཤུདྡྷེ྅་ཧཾ། སྟོང་བ་ཉིད་དུ་གྱུར། སྟོང་བའི་ངང་ལས་རང་ཉིད་མ་ཅིག་
ཁྲོས་མ་ནག་མོར་གསལ་པའི་ཐུགས་ཀའི་ཧཱྃ་ལས་འོད་ཟེར་འཕྲོས་པས་ཕྱོགས་བཅུའི་སངས་
རྒྱས་བྱང་སེམས་མཁའ་འགྲོ་ཆོས་སྐྱོང་སྲུང་མའི་མཐུ་སྟོབས་ནུས་མཐུ་ཐམས་ཅད་ལས་སྔགས་
ཀྱི་རྣམ་པར་སྤྱན་དྲངས་ནས་བསང་ཆུ་ལ་ཐིམ་པར་གྱུར་པར་བསམ་ལ། ཨོཾ་ཧྲིགྷ་གྷ་གྷ་ཏྭ་ཡ་གྷ་ཏ་
ཡ་སརྦ་དུཥྚ་ཧཱུྃ་ཧཱུྃ་ཕཊ་སྭཱ་ཧཱ། ཞེས་སྔགས་བརྒྱ་ཙམ་བཟླས་ནས་བསྒྲུབས། ༈ དེ་ནས་རྡོར་དྲིལ་བྱིན་བརླབ་ནི།
..
81

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
རྡོ་རྗེ་ནི་ཐབས་དང་། དྲིལ་བུ་ནི་ཤེས་རབ་སྟེ། ཞེས་པ་ནས། སརྦ་བུདྡྷ་ཀྵེ་ཊ་བྲ་ཙ་ལི་ནི་པྲ་ཛྙ་པཱ་ར་
མི་ཏ་ནཱ་དཱ་སྭ་བྷ་ཝཱ་ཧྲི་ད་ཡ་མེ་སནྟཱ་ཥ་ནི་ཧཱུྃ་ཧཱུྃ་ཧཱུྃ་ཧོ་ཧོ་ཧོ་སྭཱ་ཧཱ། ཞེས་པ་བརྗོད་དེ་བརླབས། དེ་ནས། ཨོཾ་
ཏིཿགྷ་གྷ་སོགས་བརྗོད་ལ་ལག་པ་གཡས་པའི་ཀུ་ཤུའི་རྩེ་མོས་བསང་ཆུ་ནས་བླངས་ཏེ། རང་གི་གཡོན་ངོས་ནས་
གཡས་སུ་བསྐོར་ཏེ་ཐབ་དང་། མཆོད་རྫས་རྣམས་དང་། རང་ལ་ལན་གསུམ་གསུམ་གཏོར་ཏེ་བསངས། དེ་ནས་གཡོན་
པའི་མཐེབ་སྲིན་གྱིས་ནང་མཆོད་ནས་བླངས་ལ་དེ་བཞིན་དུ་བསང་གཏོར་ལན་གསུམ་བྱའོ། །དེ་ནས་མེ་ལྷའི་མཆོད་
རྗས་རྣམས་ལ་བསངས་ཆུ་དང་ནང་མཆོད་སྔར་ལྟར་གཏོར། ཨོཾ་ཧྲིགྷ་གྷས་བསངས། སྭ་བྷཱ་ཝས་སྦྱངས། སྟོང་
བའི་ངང་ལས་ཨ་ལས་བྱུང་བའི་ཐོད་པ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཧཱུྃ་ཧཱུཾ་ཞུ་བ་ལས་
བྱུང་བའི་མཆོད་རྗས་རྣམས་རང་བཞིན་བདེ་སྟོང་ཞེས་པ་ནས། ཨོཾ་ཤཔྟ་ཨཱཿཧཱུཾ། ཞེས་པའི་བར་ཆུ་བཞི་
དང་བཅས་པའི་མཆོད་པ་རྣམས་སྔགས་དང་ཕྱག་རྒྱས་བྱིན་གྱིས་བརླབས། དེ་ནས་ལག་པ་གཉིས་རྡོ་རྗེ་ཁུ་ཚུར་ལས་གུང་
མོ་གཉིས་རྩེ་སྤྲད་པའི་ཕྱག་རྒྱས་རྫས་རྣམས་ལ་རེག་ཅིང༌། ཨོཾ་ཨོཾ་སྭཱ་ཧཱ། ཞེས་པས་བཀྲུས་པར་བསམ། ཨོཾ་ཨཱཿསྭཱ་
ཧཱས་ཡམ་ཤིང་དང་། ཨོཾ་ཤྲི་སྭཱ་ཧྭས་ཞུན་མར་དང༌། ཨོཾ་ཛྲ་སྭཱ་ཧཱས་འབྲུ་དང་། ཨོཾ་ཀུ་རུ་ཀུ་རུ་སྭཱ་ཧཱས། དེ་དག་
ལས་གཞན་པའི་རྫ་ས་རྣམས་མཚན་ཉིད་དང་མི་ལྡན་པའི་ཉེས་སྐྱོན་ཐམས་ཅད་སྦྱངས་ཤིང་དག་ནས་ནང་གི་བདུད་རྩི་
ལྔའི་རང་བཞིན་དུ་གྱུར་པར་བསམ་མོ། །དེ་ནས་དགེ་འདུན་གྱི་ཚངས་མང་ངང་གཙུབ་ཤིང་སོགས་ལས་བྱུང་བའི་མེ་
བླངས་ཏེ། ཨོཾ་ཨཱཿ་ཧཱུཾ། ལན་གསུམ་བརྗོད་ལ་སྣོད་དུ་བཞག་ནས། བསང་ཆུ་དང་ནང་མཆོད་ཀྱིས་མེ་དེ་ལ་གཡོན་ནས་
གཡས་སུ་བསྐོར་ཏེ་ལན་གསུམ་གསུམ་གྱིས་བསང་ངོ་། །དེ་ནས་དཔལ་འབར་དེ་གཙང་ཞིང་ཤིན་ཏུ་སྐམ་པའི་རྩའི་ཆུན་
པོ་དང་བཅས་པ་ཐབ་ཀྱི་ནང་དུ་བཅུག་ལ་མེ་སྦར། ཨོཾ་བཛྲ་ཛྭ་ལ་ཛྭ་ལ་ཧཱུཾ། ཞེས་བརྗོད་ཅིང་གཟི་བྱིན་བསྐྱེད། དེ་
ནས་ཧཱུཾ་བདུན་བརྗོད་དེ་རླུང་གཡབ་གྱིས་གཡབས། དེ་ནས་ལས་སྔགས་ལན་བདུན་བརྗོད་ལ་མར་ཁུ་དགང་བླུགས་
བདུན་གྱིས་མེ་གསོ། དེ་ནས་ཀུ་ཤ་རྣམས་ལག་དུ་བཟུང་ལ། ཧཱུཾ་ཀུ་ཤ་འདི་ནི་གཙང་ཞིང་དགེ། །ཚངས་པའི་
ལྷ་རྣམས་དག་བྱེད་ཡིན། །དཀོན་མཆོག་གསུམ་པོ་མཉེས་བྱེད་པ། །ས་ལས་སྐྱེས་པ་འདབ་
མའི་སྙིང་། །བདག་གི་བགེགས་རྣམས་ཐམས་ཅད་ནི། །ཞི་དང་བཀྲ་ཤིས་མཛད་དུ་གསོལ། །
ཞེས་བརྗོད་ལ་ཐབ་ཀྱི་ཁ་ཁྱེར་ལ་ཀུ་ཤ་ཕྱག་ལེན་བཞིན་དུ་བཀྲམ་མོ། །དེ་ནས་ཐལ་མོ་སྦྱར་ལ། བཅོམ་ལྡན་འདས་
རྡོ་རྗེ་སེམས་དཔས་བགེགས་རྣམས་ཞི་བ་དང་བཀྲ་ཤིས་པར་མཛད་དུ་གསོལ། །ཞེས་པས་གསོལ་
82

ཁྲོས་མའི་སྦྱིན་སྲེག
བ་བཏབ། དེ་ནས་བསང་ཆུ་ཐབ་ལ་གཏོར་ཏེ། ཨོཾ་ཧྲིགྷ་གྷ་ཞེས་བརྗོད་པས་བསངས། ཨོཾ་སྭ་བྷཱ་ཝས་སྦྱངས།
ཐབ་མི་དམིགས་པ་སྟོང་བ་ཉིད་དུ་གྱུར། སྟོང་བའི་ངང་ལས་ཧཱུཾ་ཡིག་དཀར་བོ་འོད་ཀྱི་རང་
བཞིན་ཅན་ཞུ་བ་ལས་བྱུང་བའི་ཡེ་ཤེས་ཀྱི་ཐབ་ཁ་དོག་དཀར་ཞིང་དབྱིབས་ཟླུམ་པོ་མུ་རན་ཁ་
ཁྱེར་དང་བཅས་པ། ཁ་ཁྱེར་ལ་རྡོ་རྗེའི་འཕྲེང་བས་བསྐོར་བ། ༈ གྲྭ་བཞིར་ཟླ་ཕྱེད་རྡོ་རྗེས་
མཚན་པ་ནོར་བུ་ཆུ་ཤེལ་དྲི་མ་མེད་པ་ལྟར་དྭངས་ཤིང་གསལ་ལ་ཐོགས་པ་མེད་པར་ལྟར་གྱུར་
པའི་ཐབ་གྱི་ནང་དུ་རཾ་ལས་སྐྱེས་པའི་མེ་དཔུང་གི་དབུས་སུ་སྣ་ཚོགས་པདྨའི་ལྟེ་བར་རཾ་ལས་
བགྲང་འཕྲེང༌། དེ་ཡོངས་སུ་གྱུར་པ་ལས། མེ་ལྷའི་རྒྱལ་བོ་སྐུ་མདོག་དཀར་བོའི་ར་སྐྱེས་
དཀར་བོའི་ཁྲི་ལ་བཞུགས་པ། ཞལ་གཅིག་ཕྱག་བཞི་བ། གཡས་ཀྱི་དང་པོ་ན་བགྲང་འཕྲེང་།
གཉིས་པ་ན་རྩེ་གསུམ། གཡོན་གྱི་དང་པོ་ན་རིལ་བ་སྤྱི་བླུགས། གཉིས་པ་ན་བ་དན་འཛིན་པ།
ཁྲོ་བོའི་རྒྱན་རྣམས་ཀྱིས་བརྒྱན་པ། གཡོན་བརྐྱངས་པའི་སྟབས་ཀྱིས་བཞུགས་པའི་ཐུགས་
ཀར་མེ་གྲུ་གསུམ་རཾ་གྱིས་མཚན་པ། དམ་ཚིག་པའི་ཐུགས་ཀའི་ས་བོན་གྱི་འོད་ཟེར་ལས་
སྤྲོས་པའི་ཁྲོ་བོ་འདོད་རྒྱལ་གྱི་ཤར་ལྷོ་ནས་བསྒོམས་པ་དང་འདྲ་བའི་མེ་ལྷ་དྲང་སྲོང་གི་འཁོར་
གྱིས་བསྐོར་བ་སྤྱན་དྲངས་པར་བསམས་ལ། ལག་པ་གཡས་པས་མི་འཇིགས་པའི་ཕྱག་རྒྱས་མཐེ་
བོང་གཡབ་ཅིང་། ༈ ཨོཾ་ཚུར་བྱོན་ཚུར་བྱོན་འབྱུང་པོ་ཆེ། །ལྷ་ཡི་དྲང་སྲོང་བྲམ་ཟེ་མཆོག །
བསྲེག་བླུགས་ཞལ་ཟས་བཞེས་སླད་དུ། །འདིར་ནི་ཡང་དག་བསྙེན་པར་མཛོད། །ཨོཾ་ཊཀྐི་ཧཱུཾ་
ཛ། ཐབ་ཀྱི་མེ་མཚམས་ཀྱི་ཀུ་ཤའི་གདན་ལ་བཞུགས་པར་གྱུར། དེ་ནས་ལས་སྔགས་བརྗོད་ཅིང་
བསང་ཆུ་གཏོར་ནས་ཕྱི་འབྲང་གི་བགེགས་བསྐྲད། ཛཿཧཱུཾ་བཾ་ཧོཿ གཉིས་སུ་མེད་པར་གྱུར། དེ་ནས་ཆུ་བཞི་
འབུལ་བ་ནི། ༈ ཧཱུཾ་མེ་ལྷའི་སྐུ་ལ་དྲི་མ་མེད། །ཁྲུས་གཙང་མཆོད་གསལ་མི་མངའ་ཡང་། །འགྲོ་
རྣམས་ཉོན་མོངས་སྦྱངས་སླད་དུ། །ཁྲུས་གཙང་འདི་གསོལ་སྒྲུབ་སྦྱང་ཤོག །ཅེས་རང་རང་གི་ཕྱག་
རྒྱ་པད་སྐོར་སྔོན་འགྲོ་བས། ཨོཾ་ཨཱཿཧྲཱིཿཔྲ་ཝ